รัฐโมซัมบิกไฟเขียวสผ. ซื้อหุ้นCove
ปตท.สผ.คว้า Cove Energy รัฐบาลโมซัมบิกอนุมัติหากบริษัทตั้งโต ซื้อหุ้นจากผู้ถือหุ้นจบ
31 พ.ค. 2555

ปตท.สผ.คว้า Cove Energy รัฐบาลโมซัมบิกอนุมัติหากบริษัทตั้งโต ซื้อหุ้นจากผู้ถือหุ้นจบ
นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม หรือ ปตท.สผ. (PTTEP) เปิดเผยว่า บริษัทลูกของ ปตท.สผ. ได้รับการยินยอมเป็นลายลักษณ์อักษรจากรัฐมนตรีกระทรวงทรัพยากรธรณี ของสาธารณรัฐโมซัมบิก ในการเปลี่ยนแปลงผู้ถือสัดส่วนทางอ้อม ในทรัพย์สินทั้งหมดของ บริษัท Cove Energy ในสาธาณรัฐโมซัมบิก
ทั้งนี้ หาก ปตท.สผ.ประสบความสำเร็จในการซื้อหุ้นจากผู้ถือหุ้นทั่วไป ซึ่งการยินยอมจากรัฐบาลโมซัมบิกครั้งนี้ถือเป็นการตอกย้ำถึงความมั่นใจและความไว้วางใจในศักยภาพของ ปตท.สผ. 
ก่อนหน้านี้ ปตท.สผ.เสนอซื้อหุ้น COVE ในราคา 240 เพนซ์/หุ้น รวมเป็นเงินทั้งสิ้น 1,221.4 ล้านปอนด์ หรือประมาณ 6 หมื่นล้านบาท ขณะที่บริษัท เชลล์ เสนอราคาหุ้นละ 220 เพนซ์ 
ราคาหุ้น PTTEP วันที่ 30 พ.ค.ปิดที่ 153 บาทลดลง 4 บาท